বাজি পোড়ানো নিয়ে এবার সময়সীমা বেঁধে দিল কলকাতা পুলিশ!

ওয়েব ডেস্ক : কালীপুজো (Kalipuja) ও দিওয়ালিতে (Diwali) শব্দবাজি (Firecrackers) পোড়ানো নিয়ে সময়সীমা বেঁধে দিল কলকাতা পুলিশ (Kolkata Police)। আর নির্দিষ্ট সময়ের বাইরে কেউ বাজি পোড়ালে শাস্তি পেতে হবে তাকে। ইতিমধ্যে বাজি পোড়ানো নিয়ে একাধিক পদক্ষেপ করেছে পুলিশ। তার পর এবার সময়সীমা বেঁধে দেওয়া হল।

কলকাতা পুলিশের (kolkata Police) তরফে বিজ্ঞপ্তি জারি করে জানানো হয়েছে, কালীপুজো ও দিওয়ালিতে রাত ৮টা থেকে ১০টা পর্যন্ত বাজি পোড়ানো যাবে বলে জানানো হয়েছে। আর ২৮ অক্টোবর ছটপুজোয় বাজি পোড়ানো সময় হল সকাল ৬টা থেকে ৮টা পর্যন্ত। এই সময়ের বাইরে কেউ বাজি ফাটালে তাকে পেতে হতে পারে শাস্তি। ইতিমধ্যে সুপ্রিম কোর্ট, কলকাতা হাইকোর্ট ও রাজ্য দূষণ নিয়ন্ত্রণ পর্ষদের তরফে প্রতিটি থানার অফিসারদের পদক্ষেপ করার নির্দেশ দিয়েছে।

আরও খবর : সিএমও’র কর্তা পরিচয় দিয়ে তোলাবাজির চেষ্টা, গ্রেফতার অভিযুক্ত

রাজ্যে বাজির (Firecrackers) দাপটে লাগাম পড়াতে চিরুনি তল্লাশি শুরু করেছে পুলিশ। লালবাজারের তথ্য বলেছে, কলকাতা থেকে বৃহস্পতিবার পর্যন্ত ২ হাজার ৫৭২ কিলো বেআইনি বাজি আটক করেছে পুলিশ। গ্রেফতার করা হয়েছে ৪ জনকে। এর আগে গত ২০ থেকে ৯ অক্টোবর পর্যন্ত ৪২৫ কিলোগ্রাম বাজি উদ্ধার করেছে পুলিশ। ৮টি মামলায় গ্রেফতার করা হয়েছে তিনজনকে।

Kolkata Police Notification in connection with Kali Puja/Diwali celebrations. pic.twitter.com/Er2z50jDOm

— Kolkata Police (@KolkataPolice) October 17, 2025

পুলিশ সূত্রে খবর, সবুজ বাজি নির্মাতারা যে বাজি তৈরি করে, শুধু সেগুলিকেই বিক্রেতারা বিক্রি করতে পারবেন বলে জানানো হয়েছে। তবে অন্য কোনও বাজি যাতে সেইসব দোকানগুলিতে বিক্রি না হয়, তার জন্য বিভিন্ন জায়গায় তল্লাশি চালানো হচ্ছে। এসবের মাঝে বাজি ফাটানো নিয়ে সময়সীমা বেঁধে দিল কলকাতা পুলিশ (Kolkata Police)।